30/11/2011 | Administración LocalMunicipal
Ferrol
Licenza

De conformidade co disposto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, e despois de intentar a notificación no domicilio que figura no expediente, feito do que se ten constancia no mesmo, publícase a seguinte notificación: “O concelleiro delegado da Área de Medio Ambiente, Urbanismo, Servizos e Seguridade, por delegación da Alcaldía do 13/06/2011 (BOP 29/06/2011), con data de hoxe, aprobou, elevándoa a resolución, unha proposta da xefatura do Negociado de Licenzas Urbanísticas, que literalmente transcrita di así: “Raúl y Gonzalo, SL solicitou o cambio de titularidade da licenza de apertura de café-bar 2.7.2 na rúa Igrexa, 162-baixo. O día 13/01/2010 notificouse escrito no que se Ile requiría para que achegase escritura de propiedade do local ou contrato de arrendamento do mesmo e certificación expedida por EMAFESA na que se faga constar que a tarifa de alta na auga se corresponde co IAE e dábaselle un prazo de dez días hábiles. Transcorreu o prazo sen que o interesado presentase a documentación requirida. A Policía Municipal, con datas 13/06/2011 e 08/08/2011, informa que a actividade está en funcionamento e o titular da mesma é Raúl y Gonzalo, SL. Conforme ao disposto no artigo 71 da Lei 30/1992, de réxime xurídico das administracións públicas e do procedemento administrativo común, modificada pola Lei 4/1999, se o interesado non corrixe os defectos ou presenta a documentación no prazo sinalado, terase por desistida da súa petición, previa resolución. Segundo isto, propóñolle a adopción da seguinte resolución: Primeiro. –Arquivar a solicitude de cambio de titularidade da licenza de café-bar 2.7.2 na rúa Arce, 2, esquina rúa Igrexa, 162-baixo, promovida por Raúl y Gonzalo, SL, coa advertencia de que está a incorrer no exercicio dunha actividade sen a correspondente licenza ao seu nome, polo que deberá solicitar novamente o cambio de titularidade da licenza de café-bar 2.7.2 que na actualidade figura a nome de Silvia e Ledicia, SC.” Contra a resolución, que é definitiva en vía administrativa, poderá vostede interpoñer RECURSO DE REPOSICION ante o mesmo órgano que o ditou ou interpoñer directamente RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES, contados a partir do seguinte ao da recepción da presente notificación, de acordo co disposto no artigo 46 da Lei 29/98, do 13 de xullo, reguladora da devandita xurisdición. Se opta por interpoñer RECURSO DE REPOSICIÓN previo ao contencioso-administrativo, deberá facelo ante o órgano municipal do que dimana o presente acto no prazo dun MES, contado a partir do día seguinte á da recepción da presente notificación, de acordo co disposto nos artigos 116 e 117 da Lei 30/92, do 26 de novembro, de réxime xurídico das administracións públicas e procedemento administrativo común, modificados pola Lei 4/99, do 13 de xaneiro. Contra a resolución expresa do recurso de reposición poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES, contados a partir do seguinte ao da recepción da presente notificación, de acordo co disposto no artigo 46 da Lei 29/98, do 13 de xullo, reguladora da devandita xurisdición. Contra a resolución presunta do recurso de reposición, que terá lugar transcorrido un mes dende a interposición do mesmo sen que fose notificado, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de SEIS MESES, contados a partir do día seguinte a aquel en que a resolución do referido recurso de reposición se debería notificar de forma expresa (un mes dende a interposición do mesmo), todo iso de acordo co disposto no artigo 46 da Lei 29/98, do 13 de xullo, reguladora da xurisdición contencioso-administrativa en relación cos artigos 116 e 117 da Lei 30/92, do 26 de novembro, de réxime xurídico das administracións públicas e do procedemento administrativo común, modificada pala Lei 4/99, do 13 de xaneiro. Ferrol, 29 de setembro de 2011.” Ferrol, 17 de novembro de 2011. O concelleiro delegado da Área de medio Ambiente, Urbanismo, Servizos e Seguridade, por delegación da Alcaldía do 13/06/2011 (BOP 29/06/2011) Guillermo Evia Pérez